[pic] | KOMMISSIONEN FOR DE EUROPÆISKE FÆLLESSKABER, |

Bruxelles, den 19.5.2005

KOM(2005) 219 endelig

2003/0172 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende et forslag til

EUROPA-PARLAMENTETS OG RÅDETS DIREKTIV om rammerne for fastlæggelse af krav til miljøvenligt design af energiforbrugende produkter (og om ændring af Rådets direktiv 92/42/EØF og Europa-Parlamentets og Rådet s direktiv 96/57/EF og 2000/55/EF)KOM(2003) 453 endelig - C[5-0453/2003] 2003/0172 (COD)

OM ÆNDRING AF KOMMISSIONENS FORSLAGi henhold til EF-traktatens artikel 250, stk. 2

2003/0172 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende et forslag til

EUROPA-PARLAMENTETS OG RÅDETS DIREKTIV om rammerne for fastlæggelse af krav til miljøvenligt design af energiforbrugende produkter (og om ændring af Rådets direktiv 92/42/EØF og Europa-Parlamentets og Rådet s direktiv 96/57/EF og 2000/55/EF)KOM(2003) 453 endelig - C[5-0453/2003] 2003/0172 (COD)

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionens udtalelse om Parlamentets ændringsforslag fremsættes nedenfor.

2. SAGSFORLØB

a) Forslag sendt til Europa-Parlamentet og Rådet: den 1. august 2003

b) Udtalelse fra Det Europæiske Økonomiske og Sociale Udvalg: den 31. marts 2004

c) Udtalelse fra Europa-Parlamentets førstebehandling: den 20. april 2004

d) Ændret forslag overgivet (mundtligt): den 27. april 2004

e) Politisk enighed i Rådet: den 10. juni 2004

f) Vedtagelse af den fælles holdning: den 29. november 2004 (enstemmighed).

g) Udtalelse fra Europa-Parlamentets andenbehandling: den 13. april 2005

3. FORSLAGETS FORMÅL

Formålet med forslaget er at sikre den frie bevægelighed for energiforbrugende produkter i det indre marked og at bidrage til både miljøbeskyttelsespolitikken og energiforsyningssikkerheden.

Da skønsmæssigt mere end 80 % af alle produktrelaterede miljøvirkninger (f.eks. klimaændringer som følge af energiforbrug) bestemmes i produktdesignfasen, foreslog Kommissionen at indføre en lovramme med gennemførelsesforanstaltninger til fastlæggelse af krav til miljøvenligt design af energiforbrugende produkter (med undtagelse af transportmidler). Ifølge forslaget skulle hver enkelt gennemførelsesforanstaltning vedtages af Kommissionen bistået af et forskriftsudvalg og gælde for produkter i overensstemmelse med kriterierne i direktivet.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

4.1. 4.1. Ændringer, som Kommissionen godtager

Kommissionen kan godtage alle Europa-Parlamentets 24 ændringsforslag fuldt ud. De er resultatet af en kompromispakke, som Europa-Parlamentet og Rådet var nået til enighed om ved andenbehandlingen. Ændringerne er i tråd med målene for Kommissionens forslag og bevarer den afvejning mellem de forskellige interesser, der kom til udtryk i den fælles holdning. Kommissionens erklæring (afgivet under plenarforsamlingen) om, at den ville være rede til at se nøjere på spørgsmålet om gennemførelsen af forfatningens artikel 36 og 37 i sammenhæng med dette rammedirektiv (med forbehold af forfatningstraktatens ratifikation), medvirkede til, at der kunne nås til enighed om kompromispakken.

Ændringerne til den fælles holdning vedrører især:

- Definitioner (navnlig hvad angår importører og deres ansvar)

- Skærpet markedstilsyn

- Bestemmelser om SMV’er og forbrugeroplysning

- Ny formulering af artikel 12 om, hvilke foranstaltninger der skal træffes, når et energiforbrugende produkt opfylder udvælgelseskriterierne

- Øget fokus på energieffektivitet (i artikel 12), hvad angår livscyklusvurdering og hensyntagen til de bedstydende produkter ved fastlæggelse af krav

- Indførelse af en liste med de produkter, der skal tages op først

- Indførelse af vejledende kriterier for adgangen til selvregulering som et alternativ til en gennemførelsesforanstaltning

- Ændringer i bilag I, navnlig del 3, der præciserer omfanget af den vurdering, fabrikanten skal foretage.

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.